CELEX: 32016R0312
Language: fi
Date: 2016-03-04 00:00:00
Title: Komission täytäntöönpanoasetus (EU) 2016/312, annettu 4 päivänä maaliskuuta 2016, asetuksen (EU) N:o 37/2010 oikaisemisesta siltä osin kuin on kyse tylvalosiinista (ETA:n kannalta merkityksellinen teksti)

5.3.2016   
            
            
               FI
            
            
               Euroopan unionin virallinen lehti
            
            
               L 60/3
            
         KOMISSION TÄYTÄNTÖÖNPANOASETUS (EU) 2016/312,
   annettu 4 päivänä maaliskuuta 2016,
   asetuksen (EU) N:o 37/2010 oikaisemisesta siltä osin kuin on kyse tylvalosiinista
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisön menettelyistä farmakologisesti vaikuttavien aineiden jäämien enimmäismäärien vahvistamiseksi eläimistä saatavissa elintarvikkeissa, neuvoston asetuksen (ETY) N:o 2377/90 kumoamisesta sekä Euroopan parlamentin ja neuvoston direktiivin 2001/82/EY ja Euroopan parlamentin ja neuvoston asetuksen (EY) N:o 726/2004 muuttamisesta 6 päivänä toukokuuta 2009 annetun Euroopan parlamentin ja neuvoston asetuksen (EY) N:o 470/2009 (1) ja erityisesti sen 14 artiklan yhdessä sen 17 artiklan kanssa,
   ottaa huomioon eläinlääkekomitean muotoileman Euroopan lääkeviraston lausunnon,
   sekä katsoo seuraavaa:
   
               (1)
            
            
               Komission tietoon on saatettu, että komission asetuksen (EU) N:o 37/2010 (2), sellaisena kuin se on muutettuna komission täytäntöönpanoasetuksella (EU) 2015/1492 (3), liitteessä on aineen ”tylvalosiini” osalta merkkijäämä ”tylvalosiini” virheellisesti ilmoitettu sikoja koskevaksi merkkijäämäksi.
            
         
               (2)
            
            
               Asetuksen (EU) N:o 37/2010 liitettä olisi oikaistava, jotta siitä kävisi ilmi, että merkkijäämä sikojen sekä siipikarjalajien nahan ja rasvan sekä maksan osalta on ”tylvalosiini ja 3-O-asetyylitylosiini yhteensä” ja että merkkijäämä ”tylvalosiini” koskee ainoastaan siipikarjalajien munia.
            
         
               (3)
            
            
               Tätä asetusta olisi sovellettava taannehtivasti täytäntöönpanoasetuksen (EU) 2015/1492 soveltamispäivästä, koska sikoja koskeva merkkijäämä oli ilmoitettu virheellisesti ja se olisi tämän vuoksi oikaistava. Sen olisi sen vuoksi tultava voimaan mahdollisimman pian.
            
         
               (4)
            
            
               Tässä asetuksessa säädetyt toimenpiteet ovat pysyvän eläinlääkekomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Korvataan tylvalosiinia koskeva kohta asetuksen (EU) N:o 37/2010 liitteessä olevassa taulukossa 1 seuraavasti:
   
      
                  ”Tylvalosiini
               
               
                  Tylvalosiini ja 3-O-asetyylitylosiini yhteensä
               
               
                  Sika
               
               
                  50 μg/kg
               
               
                  Lihas
               
               
                  EI OLE
               
               
                  Anti-infektiiviset aineet/antibiootit”
               
            
                  50 μg/kg
               
               
                  Nahka ja rasva
               
            
                  50 μg/kg
               
               
                  Maksa
               
            
                  50 μg/kg
               
               
                  Munuaiset
               
            
                  Siipikarja
               
               
                  50 μg/kg
               
               
                  Nahka ja rasva
               
            
                  50 μg/kg
               
               
                  Maksa
               
            
                  Tylvalosiini
               
               
                  Siipikarja
               
               
                  200 μg/kg
               
               
                  Munat
               
            
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.
   Sitä sovelletaan 3 päivästä marraskuuta 2015.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 4 päivänä maaliskuuta 2016.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 152, 16.6.2009, s. 11.
   
      (2)  Komission asetus (EU) N:o 37/2010, annettu 22 päivänä joulukuuta 2009, farmakologisesti vaikuttavista aineista ja niiden eläinperäisissä elintarvikkeissa esiintyvien jäämien enimmäismääriä koskevasta luokituksesta (EUVL L 15, 20.1.2010, s. 1).
   
      (3)  Komission täytäntöönpanoasetus (EU) 2015/1492, annettu 3 päivänä syyskuuta 2015, asetuksen (EU) N:o 37/2010 muuttamisesta siltä osin kuin on kyse tylvalosiinista (EUVL L 231, 4.9.2015, s. 10).